pt tl eo eo eo eo eo fr en eo eo eo en eo eo eo eo eo eo eo it eo it eo eo eo eo eo eo eo eo eo eo eo eo eo eo eo eo en eo en en en en en en en en en en en eo pt eo en eo en eo eo eo eo en it es eo eo fr es en eo eo eo eo en es eo en it eo en en eo en nl eo en en en eo eo eo eo pt lt eo eo en eo hbs_lat eo nl eo es nl eo pt pt hbs_lat pt eo es es eo eo eo eo eo eo nl id en en en en en pt
Deveno de la vortoj de Esperanto
Moderna Fabelo 3 – Azenoj
Katrina sidas en vagono. La vagonaro iras al sudo. Katrina rigardas tra fenestro. Estas somero. Ŝi vidas arbojn kaj klaran ĉielon. La suno brilas. La vagonaro iras tra arbaro. Estas suna somera tago, kaj Katrina ĝojas.
Ŝi pensas pri Bruno. Ŝi vojaĝas per vagonaro al Bruno. Li estas amiko. Tre bona amiko. Katrina rigardas tra la fenestro kaj vidas arbaron, domon, aŭton.
Ŝi fermas la okulojn kaj vidas Brunon. Li ridetas kaj diras: ”Saluton, Katrina! Bonvenon al Germanio!”
Ŝi malfermas la okulojn kaj ne vidas Brunon. Li ne estas en la vagonaro. Li estas en Germanio, kaj en ŝia memoro.
Aŭskulti normalan version Elŝuti
La vagonaro iras plu al sudo. Ĝi iras tra granda arbaro en Svedio. Katrina vojaĝas de Svedio al Germanio. Bruno estas germano, li loĝas en Germanio, en Berlino. Sed Katrina estas svedino, ŝi loĝas en Svedio. Ŝi estas studentino, ŝi studas en Gotenburgo. Sed nun estas somero, kaj ŝi estas libera. Katrina estas libera vojaĝi, kaj ŝi ĝojas vojaĝi al sudo, al Bruno.
Nun la vagonaro iras tra urbeto. Ŝi vidas multajn domojn, aŭtojn kaj homojn. Sed la vagonaro ne haltas. Ĝi estas rapida vagonaro. Ĝi ne haltas en urbetoj.
Katrina ekstaras kaj iras ĝis la kafeja vagono. Ŝi aĉetas kafon kaj buterpanon. Ŝi eksidas ĉe tablo, trinkas la kafon kaj manĝas la buterpanon. Katrina fermas la okulojn kaj revidas Brunon. Li ridetas kaj diras: ”Mi amas vin!” Lia voĉo estas tre klara. Sed nun ŝi aŭdas voĉon de virino. La virino diras: ”Kaj mi amas vin!”
Katrina malfermas la okulojn. Ŝi ne plu ĝojas. ”Stulta fantazio!” ŝi pensas. Sed nun ŝi ekvidas du homojn ĉe alia tablo. Viron kaj virinon. Ili rigardas unu la alian. Ili ridetas unu al la alia. Ili diras unu al la alia: ”Mi amas vin!”
Nun ankaŭ Katrina ridetas. Tio ne estis stulta fantazio. La voĉo ne estis la voĉo de Bruno. Ŝi ne aŭdis Brunon kaj alian virinon. Ŝi aŭdis du aliajn homojn en la vagono. Du homojn ĉe alia tablo. Ili parolas unu kun la alia. Ili amas unu la alian.
Ĉu Katrina amas Brunon? Eble. Ŝi ne scias. Ŝi ne konas lin tre bone. Ili estas bonaj amikoj, sed ili ne bone konas unu la alian. Ŝi ekkonis lin antaŭ unu jaro. Ŝi renkontis lin en festivalo. Li plaĉis al ŝi. Kaj ankaŭ ŝi plaĉis al li. Poste ili sendis leterojn unu al la alia. Ili estas leter-amikoj.
Nun Katrina vojaĝas al Germanio por revidi Brunon. Ŝi ĝojas iri al li. Ŝi iras al sudo per rapida vagonaro, sed por Katrina la vagonaro estas malrapida.
La supra teksto estas la unua ĉapitro de La krimo de Katrina, libreto en facila Esperanto verkita de Sten Johansson. Ĝi estas unu el tri facilaj rakontoj pri la juna virino Katrina: La krimo de Katrina, Vojaĝo kun Katrina kaj Katrina malfruas. Post ĉiu ĉapitro aperas klarigo de multaj vortoj. Voĉlegis Emilio Cid (malrapida versio) kaj Felipe Aŭgusto (normala versio)
Sendi la tekston per retmesaĝo
La tri libroj aperis en dua eldono ĉe Japana Esperanta Libro-Kooperativo en Toyonaka 2007. Oni povas aĉeti ilin ĉe la libroservoj de UEA,  FEL,  kaj ĉe aliaj libroservoj. Por la unua libreto, La krimo de Katrina, Katalin Kováts verkis kaj eldonis instruilon Detektivu pri la krimo de Katrina.
Mi havas sugeston, kial ne fari du aŭdiojn? unu malrapida por komencantoj kaj alia en normala rapido por kiujn jam bone regas esperanton?
Log in to Reply
Tio estas bona ideo, sed ĉi tiu semajno mi ne havis tempon por voĉlegi la alian artikolon (Leopardido).
Ĉu vi povas helpi min voĉregistri la artikolon ? Kian la malrapidan aŭ la normalan ?
Dankon pro la kunlaboro,
Log in to Reply
MASEMI MBEMBI ELIZABET NELLY
KARAJ el Facila vento,
Mi gxojas legi viajn novajxojn, kiujn mia amiko Allan ofte sendas al mi. Tio sxajnas tre bela legado por mi precipe por la lernantoj. Gxi estas interesa por mi.
mi tutkore dankegas vin.
nelly el kongo kinshasa.
Log in to Reply
Mi aldonos vian retadreson al nia listo, kaj vi ricevos novajn tekstojn ĉiu-semajne.
Log in to Reply
Dankon Emilio, al mi tre plaĉis aŭdi vin.
Log in to Reply
Log in to Reply
saluton Emilio. ne lacu. kiel mi povas vocxlegi cxi tie
Log in to Reply
A plezuro legi kaj aŭskulti por ĉi komencanto. Dankon!
Log in to Reply
Lasu komenton Cancel reply
You must be logged in to post a comment.
Ricevi artikolojn per retmesaĝo
Por komencantoj – FONDUMO ZAMENHOF pri Paroli
Emilio pri Pri Facila Vento
Ĝan Ŭesli Starling pri Pri Facila Vento
Dang Van Thuyet pri Forgesemo
Desegno de Elegant Themes | Subtenata de Wordpress